Official Journal L 178 , 17/07/1996 P. 0015 - 0030



Id-Direttiva tal-Kummissjoni 96/36/KE tas-17 ta’ Ġunju 1996 li tadatta għall-progress tekniku d-Direttiva tal-Kunsill 77/541/KEE rigward iċ-ċinturini tas-sigurtà u s-sistema tat-trażżin tal-vetturi bil-mutur (Test b’relevanza għaż-ŻEE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 70/156/KEE tas-6 ta’ Frar 1970 dwar l-approvazzjoni tat-tip ta’ vetturi bil-mutur u l-karrijiet tagħhom [1], kif l-aħħar emendata bid-Deċiżjoni tal-Kummissjoni 95/54/KE [2], u b’mod partikolari l-Artikolu 13(2) tagħha, Wara li kkunsidrat id-Direttiva tal-Kunsill 77/541/KEE tat-28 ta’ Ġunju 1987 dwar l-approssimazzjoni tal-liġijiet ta’ l-Istati Membri li għandhom x’jaqsmu maċ-ċinturini tas-sigurta’ u s-sistema tat-trażżin ta’ vetturi bil-mutur [3], kif l-aħħar emendata bid-Direttiva tal-Kummissjoni 90/628/KEE [4], u b’mod partikolari l-Artikolu 10 tagħha, Billi d-Direttiva 77/541/KEE hija waħda mid-Direttivi separati dwar il-proċedura ta’ l-approvazzjoni tat-tip tal-KEE li ġiet stabbilita bid-Direttiva 70/156/KEE; billi, bħala konsegwenza, id-dispożizzjonijiet stipulati fid-Direttiva 70/156/KEE dwar is-sistemi, komponenti u unitajiet tekniċi separati tal-vetturi japplikaw għal din id-Direttiva; Billi, partikolarment, l-Artikoli 3(4) u 4 (3) tad-Direttiva 70/156/KEE jeħtieġu li kull Direttiva separata għandu jkollha mehmuż magħha dokument ta’ informazzjoni li jiġbor fih l-punti rilevanti ta’ l-Anness I ta’ dik id-Direttiva kif ukoll ċertifikat ta’ l-approvazzjoni tat-tip ibbażat fuq l-Anness VI tiegħu sabiex l-approvazzjoni tat-tip tista’ tkun komputerizzata; Billi fid-dawl tal-progress tekniku huwa possibbli li tkun imtejba l-protezzjoni pprovduta lill-passiġġieri billi tkun meħtieġa l-istallazzjoni ta’ ċinturini bi tliet punti b’retractor għas-sedili ta’ fuq barra ta’ wara tal-vetturi bil-mutur tal-kategorija M1; Billi għandha titwaħħal twissija f’kull pożizzjoni ta’ bil-qegħda tal-passiġġier fejn tkun istallata borża ta’ l-arja, biex tavża l-utenti tal-vettura li hemm borża ta’ l-arja u bħala konsegwenza l-ebda trażżin tat-tfal b’ħarsithom lura m’għandu jkun mqiegħed f’dak is-sedil; billi din id-Direttiva għandha tiġi emendata aktar meta l-aħjar disinn ta’ tpinġija ikun aċċettat internazzjonalment; Billi huwa possibbli li tkun imtejba l-protezzjoni pprovduta lill-passiġġieri kontra li jittajru l-barra f’każ ta’ inċident billi jkunu meħtieġa minimu ta’ ċinturini addominali b’retractor għall-posizzjonijiet kollha ta’ bil-qegħda li jħarsu ‘l quddiem u lura fil-vetturi bil-mutur tal-kategoriji M2 u M3, u fil-każ ta’ ċerti vetturi ta’ l-M2 ċinturini addominali u djagonali, kif previst fid-Direttiva 90/628/KEE (ħlief dawk il-vetturi li huma ddisinjati kemm għall-użu urban kif ukoll għal passiġġieri bil-wieqfa); Billi id-dħul fis-seħħ ta’ emenda għal din id-Direttiva li teħtieġ it-tali ċinturini tas-sedili fil-vetturi M2 u l-M3 hu kondizzjonali għall-adattament għall-progress tekniku tad-Direttiva tal-Kunsill 76/115/KEE [5], kif l-aħħar emendata bid-Direttiva tal-Kummissjoni 90/629/KEE [6], dwar ankoraġġi taċ-ċinturini tas-sigurtà, u d-Direttiva tal-Kunsill 74/408/KEE [7] dwar is-saħħa tas-sedili; Billi l-protezzjoni tal-passiġġieri, speċjalment fil-pożizzjoni ta’ bil-qegħda ta’ wara fin-nofs tal-karozzi, kontra kemm li jintefgħu ‘l quddiem kif ukoll li jintefgħu l-barra fil-każ ta’ inċident għandha tkun imtejba u aktar modifiki għad-Direttiva għandhom ikunu ntrodotti għal dan il-għan; Billi kemm ikunu effettivi l-miżuri stabbiliti f’din id-Direttiva biex tittejjeb il-protezzjoni tal-passiġġieri f’coach jew xarabank jiddependi fuq li jintlibsu ċ-ċinturini tas-sigurtà preskritti; billi din id-Direttiva għandha bżonn tkun ikkumplimentata minn emenda għad-Direttiva tal-Kunsill 91/671/KEE [8] dwar li jintlibsu ċ-ċinturini tas-sigurtà; Billi qed issir riferenza għad-Direttiva tal-Kunsill 74/60/KEE [9], kif l-aħħar emendata bid-Direttiva 78/632/KEE [10], dwar il-muntaġġi interni tal-vetturi bil-mutur; Billi d-dispożizzjonijiet ta’ din id-Direttiva huma skond l-opinjoni tal-Kumitat għall-Adattament għall-Progress Tekniku stabbilit bid-Direttiva 70/156/KEE, ADOTTAT DIN ID-DIRETTIVA: Artikolu 1 Id-Direttiva 77/541/KEE għandha tiġi emendata kif ġej: 1. - Fl-Artikolu 2, l-ewwel paragrafu, il-kliem ’…, jew ir-rappreżentant awtorizzat tiegħu,…’ għandhom jitħassru, - L-Artikolu 4 għandu jiġi sostitwit b’dan li ġej: "L-Artikolu 4 L-awtoritajiet kompetenti ta’ l-Istati Membri għandhom jinformaw lil xulxin, permezz tal-proċedura speċifikata fl-Artikolu 4(6) tad-Direttiva 70/156/KEE, dwar kull tip ta’ ċinturin tas-sigurtà u sistemi tat-trażżin li dwarhom l-approvazzjoni tkun ingħatat, ġiet miċħuda jew ġiet irtirata." - Fl-Artikolu 9, il-kliem ‘l-Anness I’ għandhom jiġu sostitwiti bil-kliem ‘L-Anness II A’. 2. Għandha tiżdied lista ta’ l-Annessi u l-Annessi tad-Direttiva 77/541/KEE għandhom jiġu emendati skond l-Anness ta’ din id-Direttiva. 3. F’lingwi oħra t-terminu użat qabel għal ’approvazzjoni tat-tip’ għandu jinbidel b’terminu ġdid. Artikolu 2 1. B’effett mill-1 ta’ Jannar 1997, l-ebda Stat Membru ma jista’, għal raġunijiet relatati maċ-ċinturini tas-sigurtà u sistemi tat-trażżin: - jirrifjuta, fir-rigward ta’ tip ta’ vettura bil-mutur, ċinturin tas-sigurtà jew sistema tat-trażżin, li jagħti l-approvazzjoni tat-tip tal-KE, jew l-approvazzjoni tat-tip nazzjonali, jew - jipprojbixxi r-reġistrazzjoni, il-bejgħ jew id-dħul fis-servizz ta’ vetturi, jew il-bejgħ jew id-dħul fis-servizz ta’ ċinturini tas-sigurtà jew sistemi tat-trażżin, jekk dawk iċ-ċinturini tas-sigurtà u s-sistemi tat-trażżin jikkonformaw mal-ħtiġiet tad-Direttiva 77/541/KEE, kif emendata b’din id-Direttiva. 2. Bla ħsara għad-dispożizzjonijiet tal-paragrafu 5, b’effett mill-1 ta’ Ottubru 1999 għall-vetturi -M2 ta’ 3,5 tunnellati metriċi jew anqas u għall-vetturi l-oħra kollha mill-1 ta’ Ottubru 1997, l-Istati Membri: - m’għandhomx aktar jagħtu l-approvazzjoni tat-tip tal-KE, u - jistgħu jirrifjutaw li jagħtu l-appprovazzjoni tat-tip nazzjonali, għal tip ta’ vettura għal raġunijiet relatati maċ-ċinturini tas-sigurtà u s-sistemi tat-trażżin, u għal tip ta’ ċinturin tas-sigurtà jew sistema tat-trażżin, jekk il-ħtiġiet tad-Direttiva 77/541/KEE, kif emendata b’din id-Direttiva, ma jkunux sodisfatti. 3. 1. Bla ħsara għad-dispożizzjonijiet tal-paragrafu 5, fil-każ ta’ vetturi M2 b’massa massimuali ma taqbiżx it-3500 kg b’effett mill-1 ta’ Ottubru 2001 u għall-vetturi l-oħra kollha tal-kategorija M mill-1 ta’ Ottubru 1999, l-Istati Membri: - għandhom jikkunsidraw iċ-ċertifikati tal-konformità li jakkumpanjaw il-vetturi ġodda skond id-dispożizzjonijiet tad-Direttiva 70/156/KEE bħala li m’għadhomx aktar validi għall-iskopijiet ta’ l-Artikolu 7(1) ta’ dik id-Direttiva, u - jistgħu jirrifjutaw ir-reġistrazzjoni, il-bejgħ jew id-dħul fis-servizz ta’ vetturi ġodda li ma jkollhomx magħhom ċertifikat tal-konformità skond id-Direttiva 70/156/KEE, u - jistgħu jirrifjutaw il-bejgħ u d-dħul fis-servizz ta’ ċinturini ġodda tas-sigurtà u sistemi tat-trażżin, għal raġunijiet relatati maċ-ċinturini tas-sigurtà u s-sistemi tat-trażżin jekk il-ħtiġiet tad-Direttiva 77/541/KEE, kif emendata b’din id-Direttiva, ma jkunux sodisfatti. 2. B’effett mill-1 ta’ Ottubru 1999 il-ħtiġiet tad-Direttiva 77/541/KEE kif emendata b’din id-Direttiva, li għandhom x’jaqsmu maċ-ċinturini tas-sigurtà u s-sistemi tat-trażżin bħala komponenti, huma applikabbli għall-iskopijiet ta’ l-Artikolu 7(2) tad-Direttiva 70/156/KEE. 4. Minkejja l-paragrafi 2 u 3.2 ta’ hawn fuq, għall-iskopijiet tal-partijiet tat-tibdil, l-Istati Membri għandhom ikomplu jagħtu l-approvazzjoni tat-tip tal-KE, u jippermettu l-bejgħ u d-dħul fis-servizz, ta’ ċinturini tas-sigurtà u sistemi tat-trażżin skond il-verżjonijiet ta’ qabel tad-Direttiva 77/541/KEE basta li dawk iċ-ċinturini tas-sigurtà u s-sistemi tat-trażżin: - huma maħsuba biex ikunu mgħammra f’vetturi li diġà jintużaw, u - jikkonformaw mal-ħtiġiet ta’ dik id-Direttiva li kienu applikabbli meta l-vetturi kienu l-ewwel irreġistrati. 5. Minkejja l-paragrafi 2 u 3.1 ta’ hawn fuq, dwar il-provvediment ta’ tabella ta’ twissija tal-borża ta’ l-arja skond il-punt 3.1.11 ta’ l-Anness I, id-dispożizzjonijiet ta’ dawn il-paragrafi għandhom japplikaw mill-1 ta’ Jannar 1997. Artikolu 3 1. L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva sal-31 ta’ Diċembru 1996 u għandhom jinformaw minnufih lill-Kummissjoni b’dan. Meta l-Istati Membri jadottaw dawn id-dispożizzjonijiet, għandu jkollhom riferenza għal din id-Direttiva jew għandhom ikunu akkumpanjati b’din ir-riferenza fl-okkażjoni tal-pubblikazzjoni uffiċjali tagħhom. Il-metodi dwar kif issir din ir-riferenza għandhom jiġu stabbiliti mill-Istati Membri. 2. L-Istati Membri għandhom jikkomunikaw lill-Kummissjoni t-testi tad-dispożizzjonijiet ewlenin tal-liġi nazzjonali li huma jadottaw fil-qasam irregolat minn din id-Direttiva. Artikolu 4 Din id-Direttiva għandha tidħol fis-seħħ fl-għoxrin ġurnata ta’ wara l-pubblikazzjoni fil-Ġurnal Uffiċjali tal-Komunitajiet Ewropej. Artikolu 5 Din id-Direttiva hija indirizzata lill-Istati Membri. Magħmula fi Brussel, fis-17 ta’ Ġunju 1996. Għall-Kummissjoni Martin bangemann Membru tal-Kummissjoni [1] ĠU L 42, tat-23.2.1970, p. 1. [2] ĠU L 266, tat-8.11.1995, p. 1. [3] ĠU L 220, tad-29.8.1977, p. 95. [4] ĠU L 341, tas-6.12.1990, p. 1. [5] ĠU L 24, tat-30.1.1976, p. 6. [6] ĠU L 341, tas-6.12.1990, p. 14. [7] ĠU L 221, tat-12.8.1974, p. 1. [8] ĠU L 373, tal-31.12.1991, p. 26. [9] ĠU L 38, tal-11.2.1974, p. 2. [10] ĠU L 206, tad-29.7.1978, p. 26. -------------------------------------------------- L-ANNESS Lista ta’ l-Annessi qed tiġi miżjuda kif ġej: LISTA TA’ L-ANNESSI L-ANNESS I: | Kamp ta’ applikazzjoni, tifsiriet, approvazzjoni tat-tip tal-KEE ta’ komponent, ħtiġiet ta’ l-istallazzjoni | L-ANNESS II: | Dokumentazzjoni dwar l-approvazzjoni tat-tip Appendiċi 1.Dokument ta’ informazzjoni (komponent)Appendiċi 2.Dokument ta’ informazzjoni (vettura)Appendiċi 3.Ċertifikat ta’ l-approvazzjoni tat-tip (komponent)Appendiċi 4.Ċertifikat ta’ l-approvazzjoni tat-tip (vettura) | L-ANNESS III: | Marki ta’ l-approvazzjoni tat-tip tal-KEE ta’ komponent | L-ANNESS IV: | Eżempju ta’ apparat li jittestja id-durabilità tar-retractor | L-ANNESS V: | Eżempju ta’ apparat li jittestja l-qofol ta’ qfil f’emerġenza ta’ retractor | L-ANNESS VI: | Eżempju ta’ apparat li jittestja r-resistenza għat-trab ta’ retractor | L-ANNESS VII: | Deskrizzjoni tal-karru, s-sedil, l-ankoraġġi u l-mekkaniżmu li jwaqqaf | L-ANNESS VIII: | Deskrizzjoni tal-manikin | L-ANNESS IX: | Il-kurva tad-deċelerazzjoni tal-karru | L-ANNESS X: | Istruzzjonijiet għall-użu | L-ANNESS XI: | Eżami tal-bokkla doppja | L-ANNESS XII: | Eżami tal-brix u tal-mikro spostament | L-ANNESS XII: | Eżami ta’ korrożjoni | L-ANNESS XIV: | Ordni kronoloġika tat-testijietr | L-ANNESS XV: | Istallazzjoni taċ-ċinturini tas-sigurtà li turi t-tipi taċ-ċinturini u t-tipi ta’ retractor | L-ANNESS XVI: | Konformità tal-produzzjoni | L-Anness I huwa emendat kif ġej: - il-punt 0 hu emendat biex jaqra kif ġej: "0. Kamp ta’ applikazzjoni Din id-Direttiva tapplika għaċ-ċinturini tas-sigurtà u għas-sistemi tat-trażżin li huma ddisinjati għall-istallazzjoni fil-vetturi li huma konformi mat-tifsira mogħtija fl-Artikolu 9 u huma maħsuba għall-użu separat, jiġifieri bħala muntaġġi individwali, minn persuni ta’ statura ta’ adult li jokkupaw sedili li jħarsu ‘l quddiem jew lura.," - ħames punti ġodda huma miżjuda wara l-punt 1.22 li jaqraw: "1.23. "Iż-żona tar-riferenza" tfisser l-ispazju bejn żewġ pjani vertikali tal-lonġitudini, 400mm ‘il bogħod minn xulxin u simmetriċi mal-punt H, u definiti bir-rotazzjoni ta’ l-apparat, deskritt fl-Anness II tad-Direttiva 74/60/KEE, mill-vertikali għall-orizzontali. L-apparat għandu jkun imqiegħed f’post kif imfisser f’dak l-Anness u ssettjat għat-tul massimu ta’ 840mm. 1.24. "Assemblaġġ ta’ borża ta’ l-arja" tfisser mezz istallat biex jissupplimenta ċ-ċinturini tas-sigurtà u s-sistemi tat-trażżin f’vetturi li jitħaddmu bil-magni, jiġifieri sistemi li, fil-każ ta’ ħabta qawwija li taffettwa l-vettura awtomatikament jagħmel użu minn struttura flessibbli biex tillimita, bil-kompressjoni tal-gass li fiha, is-gravità tal-kuntatt ta’ parti waħda jew aktar tal-ġisem ta’ l-okkupant tal-vettura ma’ l-interjuri tal-kompartiment tal-passiġġier. 1.25. "Borża ta’ l-arja tal-passiġġier" tfisser assemblaġġ ta’ borża ta’ l-arja maħsub biex jipproteġi l-okkupant(i) f’sedili barra tas-sewwieq fil-każ ta’ ħabta minn quddiem. 1.26. "Trażżin tat-tfal" tfisser arranġament ta’ komponenti li jistgħu jinkludu kombinazzjoni ta’ ċineg jew komponenti flessibbli b’bokkla biex torbot, mezzi ta’ aġġustament, aċċessorji, u f’xi każijiet siġġu supplimentari u/jew ilqugħ kontra ħabta, kapaċi li jkun ankrat ma’ vettura li titħaddem bil-magni. Huwa wkoll iddisinjat b’tali mod biex inaqqas ir-riskju ta’ ħsara lil min jilbsu, fil-każ ta’ ħabta jew ta’ tnaqqis f’daqqa tal-veloċità tal-vettura, billi tkun limitata l-mobilità tal-ġisem ta’ min jilbsu. 1.27. "Iħarsu lura" tfisser iħarsu fid-direzzjoni opposta tad-direzzjoni normali ta’ l-ivvjaġġar tal-vettura.," - il-punti 1.8.4.1 u 1.8.4.2 huma emendati biex jaqraw: "1.8.4.1. Deċellerazzjoni tal-vettura (sensittività waħda). 1.8.4.2. Kombinazzjoni tad-deċellerazzjoni tal-vettura, moviment fil-webbing jew kull mezz ieħor awtomatiku (sensittività multipla).," - il-punt 2.1.1 hu emendat biex jaqra: "2.1.1. L-applikazzjoni għall-approvazzjoni tat-tip tal-KEE ta’ komponent skond l-Artikolu 3(4) tad-Direttiva 70/156/KEE ta’ tip ta’ ċinturin tas-sigurtà għandha tiġi sottomessa mill-manifattur. L-applikazzjoni għall-approvazzjoni tat-tip tal-KEE ta’ komponent skond l-Artikolu 3(4) tad-Direttiva 70/156/KEE ta’ tip ta’ sistema tat-trażżin għandha tiġi sottomessa mill-manifattur jew mill-manifattur tal-vettura li fiha għandha jiġi istallat.," - il-punt 2.1.2 hu emendat biex jaqra: "2.1.2. Mudell għad-dokument ta’ informazzjoni huwa mogħti fl-Appendiċi 1 ta’ l-Anness II. Il-kampjuni li ġejjin għandhom jintbgħatu lis-servizz tekniku li jagħmel l-eżamijiet ta’ l-approvazzjoni tat-tip:," - il-punt 2.1.2.1 huwa mħassar, - il-punti ’2.1.2.2, 2.1.2.3, u 2.1.2.4’ huma numerati mill-ġdid ’2.1.2.1, 2.1.2.2 u 2.1.2.3’ rispettivament, - il-punt 2.1.3 hu emendat biex jaqra: "2.1.3. Fil-każ tas-sistemi tat-trażżin, żewġ kampjuni għandhom jintbagħtu mill-applikant lis-servizz tekniku li jwettaq it-testijiet ta’ approvazzjoni tas-sistemi tat-trażżin. Dawn jistgħu jinkludi tnejn mill-kampjuni taċ-ċinturini msemmija fil-2.1.2.1 u, fuq l-għażla tal-manifattur, jew vettura rappreżentattiva tat-tip tal-vettura li għandha tkun approvata, jew il-parti jew il-partijiet tal-vettura meqjusa essenzjali mis-servizz.," - punt ġdid hu miżjud wara l-punt 2.4.1.4 biex jaqra: "2.4.1.5. L-użu ta’ materjali bil-propertajiet ta’ polyamide 6 rigward iż-żamma ta’ l-ilma huwa pprojbit fil-partijiet mekkaniċi kollha li għalihom t-tali fenomenu x’aktarx ikollu effett ħażin fuq l-operazzjoni tagħhom.," - il-punt 2.4.5.2.1 hu emendat billi jkun miżjud fl-aħħar: "‘Fil-każ ta’ sensittività waħda, skond il-punt 1.8.4.1, l-ispeċifikazzjoni biss dwar id-deċellerazzjoni tal-vettura huma validi.’." - il-punt 2.4.5.2.1.5 hu emendat billi jkun miżjud fl-aħħar: "‘Madankollu, din il-ħtieġa tista’ ma tkunx sodisfatta fil-każ ta’ retractor b’sensittivitajiet multipli sakemm sensittività waħda biss hija dipendenti fuq sinjal estern jew sors ta’ enerġija u n-nuqqas tas-sinjal jew sors ta’ enerġija huwa indikat lis-sewwieq b’mezzi ottiċi u/jew akustiċi.’," - il-punt 2.4.5.2.2 hu emendat biex jaqra: "2.4.5.2.2. meta ttestjat skond 2.7.7.2., retractor li jissakkar f’emerġenza b’sensittività multipla, inkluża sensittività taċ-ċinga, għandu jikkonforma mal-ħtiġiet speċifikati u wkoll jissakkar meta l-aċċelerazzjoni taċ-ċinga mkejla fid-direzzjoni favur meta tinħall hija ta’ mhux anqas minn 2,0 G," - punt ġdid hu miżjud wara 2.6.1.4.2 biex jaqra: "2.6.1.5. B’deroga, fil-każ tas-sistema tat-trażżin, il-movimenti jistgħu jkunu aktar minn dawk speċifikati fil-paragrafu 2.6.1.3.2 fil-każ fejn għall-ankoraġġ ta’ fuq mgħammar fuq is-sedil jibbenifika mid-deroga msemmija fil-paragrafu 5.5.4 ta’ l-Anness I tad-Direttiva 76/115/KEE. Id-dettalji tas-sistema tat-trażżin kkonċernata għandhom jiġu inklużi fl-addendum taċ-ċertifikat ta’ l-approvazzjoni tat-tip imsemmi fl-Appendiċi 3 u 4 ta’ l-Anness II.," - il-punt 2.7.3: ibdel ‘2.1.2.4’ bi ‘2.1.2.2’, - innumera mill-ġdid il-punt ’2.7.10’ (rapport tat-test), li ma kienx innumerat mill-ġdid bid-Direttiva 90/628/KEE, bi ’2.7.11’, - l-aħħar sentenza tal-punt 2.7.11 hi emendata biex taqra: "‘Jekk l-ispjazzament ‘il quddiem tal-manikin qabeż il-valuri prekritti f’2.6.1.3.2, ir-rapport għandu jgħid jekk ikunux sodisfatti l-ħtiġiet ta’ 2.6.1.4.1’," - il-punt 2.8.3 hu emendat biex jaqra: "2.8.3. Bħala regola ġenerali, il-miżuri biex jiżguraw il-konformità tal-produzzjoni għandhom jittieħdu skond id-dispożizzjonijiet stipulati fl-Artikolu 10 tad-Direttiva 70/156/KEE.," - il-punt 2.8.3.1 hu emendat biex jaqra: "2.8.3.1. Id-dispożizzjonijiet speċjali li jagħtu fid-dettal it-testijiet li għandhom isiru u l-frekwenza ta’ test huma stipulati fl-Anness XVI ta’ din id-Direttiva.," - il-punti 2.8.3.2 sa 2.8.4.5 huma mħassra, - il-punt 3.1.1 hu emendat biex jaqra: "3.1.1. Bl-eċċezzjoni ta’ sedili li jingħalqu (kif imfissra fid-Direttiva 76/115/KEE) u postijiet fejn toqgħod bil-qegħda maħsuba għall-użu biss meta l-vettura hija wieqfa, is-sedili tal-vetturi koperti mill-Artikolu 9 tal-kategoriji M u N (għajr dawk il-vetturi fil-kategoriji M2 u M3 li huma ddisinjati kemm għall-użu urban u kif ukoll għal pasiġġieri bil-wieqfa) għandhom ikunu mgħammra b’ċinturini tas-sigurtà jew sistemi tat-trażżin li jissodisfaw il-ħtiġiet ta’ din id-Direttiva.," - il-punt 3.1.3 hu emendat biex jaqra: "3.1.3 … l-istallazzjoni ta’ ċinturin addominali tat-tip Br4m hi permessa… (‘B, Br3 jew’ hija mħassra.)", - erba’ punti ġodda huma miżjuda wara l-punt 3.1.9 biex jaqraw: "3.1.10. Kull pożizzjoni ta’ bil-qegħda fl-Anness XV immarkata bis-simbolu +++++ TIFF +++++ , għandha tkun mgħammra b’ċinturini bi tliet punti tat-tip speċifikat fl-Anness XV sakemm ma tkunx sodisfatta waħda mill-kondizzjonijiet li ġejjin: - hemm sedil jew partijiet oħra tal-vetturi li huma konformi mal-paragrafu 3.5 ta’ l-Appendiċi 1 ta’ l-Anness III tad-Direttiva 74/408/KEE direttament quddiem, jew - l-ebda parti tal-vettura ma hija jew, meta l-vettura qed timxi, kapaċi tkun fiż-żona tar-riferenza, jew - partijiet mill-vettura fl-imsemmija żona tar-riferenza jħarsu l-ħtiġiet dwar l-assorbiment ta’ l-enerġija elenkati fl-Appendiċi 6 ta’ l-Anness III tad-Direttiva 74/408/KEE f’liema każ jistgħu jintużaw ċinturini b’żewġ punti tat-tip speċifikat fl-Anness XV. 3.1.11. Bla ħsara għal dak li hemm previst fil-punt 3.1.12, kull pożizzjoni ta’ bil-qegħda li hija mgħammra b’borża ta’ l-arja għandu jkollha twissija kontra l-użu ta’ trażżin ta’ tfal li jħarsu lura fuq is-sedil. It-tabella ta’ twissija, f’forma ta’ tpinġija li tista’ tinkludi kliem ta’ spjegazzjoni, għandha tkun imwaħħla b’mod li ma tinqalax u f’post li faċli tidher quddiem persuna li ser tarma trażżin tat-tfal iħarsu lura fuq is-sedil in kwistjoni. Eżempju ta’ disinn possibbli ta’ tpinġija qed jintwera fil-figura 1. Riferenza permanenti għandha tkun tidher il-ħin kollu, fil-każ li t-twissija ma tidhirx meta l-bieba tkun magħluqa. +++++ TIFF +++++ Tpinġija 3.1.12. Il-ħtiġiet tal-punt 3.1.11 ma għandhomx japplikaw jekk il-vettura hija mgħammra b’mekkaniżmu li jinduna awtomatikament bil-preżenza ta’ trażżin tat-tfal iħarsu lura, u jiżgura li l-borża ta’ l-arja ma tintużax meta jkun hemm dik is-sistema tat-trażżin tat-tfal. 3.1.13. Fil-każ ta’ sedili li huma kapaċi li jkunu mdawwra jew imqegħda f’orjentazzjonijiet oħra, għall-użu meta l-vettura qegħda wieqfa, il-ħtiġiet tal-punt 3.1.1 għandhom jgħoddu biss għal dawk l-orjentazzjonijiet iddisinjati għall-użu normali meta l-vettura qed tivvjaġġa fuq triq, skond din id-Direttiva. Nota għal dan ir-rigward għandha tkun inkluża fid-dokument ta’ informazzjoni.," - punt ġdid hu miżjud wara l-punt 3.2.2.4 li għandu jaqra: "3.2.2.5. Is-servizz tekniku għandu jivverifika li, bl-ilsien tal-bokkla mdaħħal ġol-bokkla u mingħajr okkupant fis-sedil - il-laxk possibbli fiċ-ċinturin ma jżommx l-istallazzjoni korretta tas-sistemi tat-trażżin tat-tfal irrakkomandata mill-manifattur, u - fil-każ ta’ ċinturini bi tliet punti, tensjoni ta’ mill-anqas 50 N tista’ tkun stabbilita fis-sezzjoni tal-ħoġor taċ-ċinturin bl-applikazzjoni esterna tat-tensjoni fis-sezzjoni djjagonali taċ-ċinturin.," - tliet punti ġodda huma miżjuda biex jaqraw: "4. Applikazzjoni għall-applikazzjoni tat-tip tal-KEE għal tip ta’ vettura dwar l-istallazzjoni taċ-ċinturini tas-sigurtà u s-sistemi tat-trażżin tagħha 4.1. L-applikazzjoni għall-approvazzjoni skond l-Artikolu 3(4) tad-Direttiva 70/156/KEE ta’ tip ta’ vettura rigward l-istallazzjoni taċ-ċinturini tas-sigurtà u s-sistemi tat-trażżin tagħha għandha tkun sottomessa mill-manifattur tal-vettura. 4.2. Mudell tad-dokument ta’ l-informazzjoni huwa mogħti fl-Anness II, Appendiċi 2. 4.3. Vettura rappreżentattiva tat-tip li għandha tkun approvata għandha tkun sottomessa lis-servizz tekniku li jkun qed iwettaq it-testijiet ta’ l-approvazzjoni tat-tip. 5. Għoti ta’ l-approvazzjoni tat-tip tal-KEE 5.1. Jekk ikunu sodisfatti l-ħtiġiet rilevanti, għandha tingħata l-approvazzjoni tat-tip tal-KEE skond l-Artikolu 4(3) u, jekk applikabbli, 4 (4) tad-Direttiva 70/156/KEE. 5.2. Mudell taċ-ċertifikat ta’ l-approvazzjoni tat-tip tal-KEE qed jingħata fi: 5.2.1. l-Anness II, Appendiċi 3 għall-applikazzjonijiet imsemmija f’2.1; 5.2.2. l-Anness II, Appendiċi 4 għall-applikazzjoni msemmija f’4; 5.3. Għandu jiġi assenjat numru ta’ l-approvazzjoni skond l-Anness VII tad-Direttiva 70/156/KEE lil kull tip ta’ ċinturin tas-sigurtà jew sistema tat-trażżin u għal kull tip ta’ vettura approvat. L-istess Stat Membru m’għandux jassenja l-istess numru lil tip ieħor ta’ ċinturin tas-sigurtà jew sistema tat-trażżin jew lil tip ieħor ta’ vettura. 6. Modifika tat-tip u emendi għall-approvazzjonijiet 6.1. Fil-każ ta’ modifiki jew tat-tip ta’ vettura jew taċ-ċinturini tas-sigurtà jew is-sistema tat-trażżin approvati skond din id-Direttiva, għandhom japplikaw id-dispożizzjonijiet ta’ l-Artikolu 5 tad-Direttiva 70/156/KEE." L-Anness II huwa sostitwit bl-Anness II li ġej: " L-ANNESS II DOKUMENTAZZJONI DWAR L-APPROVAZZJONI TAT-TIP Appendiċi 1 +++++ TIFF +++++ +++++ TIFF +++++ Appendiċi 2 +++++ TIFF +++++ +++++ TIFF +++++ Appendiċi 3 +++++ TIFF +++++ +++++ TIFF +++++ Appendiċi 4 +++++ TIFF +++++ +++++ TIFF +++++ " L-Anness III huwa emendat kif ġej: - il-punt 1.1.2 hu emendat biex jaqra: "1.1.2. fil-viċinanzi tar-rettangolu “in-numru bażi ta’ l-approvazzjoni” li jinsab fit-taqsima 4 tan-numru ta’ l-approvazzjoni tat-tip imsemmi fl-Anness VII tad-Direttiva 70/156/KEE b’żewġ figuri qablu li juru n-numru ta’ sekwenza assenjat lill-aħħar emenda teknika ewlenija tad-Direttiva 77/541/KEE fid-data meta ingħatat l-approvazzjoni tat-tip tal-KEE ta’ komponent. F’din id-Direttiva n-numru ta’ sekwenza huwa 04.," - il-punt 2: fl-erba’ dijagrammi, ’2439’ huwa sostitwit bi ’04 2439’, - fil-punti 2.1, 2.2, 2.3 u 2.4, it-terminu ‘taħt in-numru 2439’ huwa sostitwit bi ‘skond din id-Direttiva (04) taħt in-numru bażi ta’ l-approvazzjoni 2439’, - in-nota fl-aħħar ta’ l-Anness III hija emendata biex taqra kif ġej: in-numru bażi ta’ l-approvazzjoni u s-simbolu(i) għandhom jitqegħdu viċin ir-rettangolu. L-Anness XV (ara d-Direttiva 90/628/KEE) għandu jiġi emendat kif ġej: It-tabella, flimkien man-noti ta’ spjegazzjoni, għandha tkun emendata kif ġej: " L-ANNESS XV +++++ TIFF +++++ " --------------------------------------------------